wannaphong/clean_thaiwikipedia huggingface dataset:
# เจย์ ซิมป์สัน
เจย์-อลิสแตร์ เฟรดเดอริค "เจย์" ซิมป์สัน (เกิด 1 ธันวาคม พ.ศ. 2531) เป็นนักฟุตบอลชาวอังกฤษที่เล่นในตำแหน่ง กองหน้า หรือ ปีก ที่มีความเร็ว เขาเป็นผลผลิตจากทีมอาร์เซนอลอคาเดมี่ และยังเป็นคนแรกที่สามารถทำแฮตทริกในถิ่นอาร์เซนอล ด้วยการทำแฮตทริกเฉือนชนะคาร์ดิฟ ซิตี้ 3-2 ปัจจุบันเขาเล่นให้กับบุรีรัมย์ ยูไนเต็ด ใน ไทยพรีเมียร์ลีก

 ประวัติการค้าแข้ง 
วันที่ 19 กุมภาพันธ์ ปี 2007 เขาเป็นผู้เล่นคนแรกของทีมอาร์เซนอลชุด U-18 ในการแข่งขันเอฟเอ ยูธคัพ ที่อาร์เซนอลชนะคาร์ดิฟไป 3-2 และเป็นผู้เล่นคนแรกในประวัติศาสตร์ที่ยิงแฮททริกได้ในสนาม เอมีเรต สเตเดียม นัดที่เจอกับ คาร์ดิฟ ซิตี้

 มิลวอล์ 
ในเดือนสิงหาคมปี 2007 สโมสรมิลวอลล์ ได้ทำสัญญายืมตัวไปเล่น เขาลงเล่นให้ทีมครั้งแรกในฐานะตัวสำรองในเกมส์ลีกคัพที่พบกับฮัดเดอร์ฟิลล์ ทาวน์
ต่อมาเขายิงประตูแรกให้กับทีมในนัดที่แพ้ให้กับสวอนซี 3-2 ในรอบแรกของการแข่งขันฟุตบอลถ้วยทางตอนใต้ ในวันที่ 4 กันยายนปี 2007 และประตูแรกในบอลลีกได้มาในตอนที่ทีมแพ้ให้กับ สวินดอน ทาวน์ 2-1 ในวันที่ 29 กันยายน ปี 20 ซิมซันยิงประตูได้ 8 ประตูจากการลงเล่นทั้งหมด 44นัด ให้มิลวอลล์  นอกจากนี้เขายังถูกโหวตให้เป็นนักเตะที่ดีที่สุดประจำปีในลีกวัน ปี 2008 จากแฟนบอล

 อาร์เซนอลชุดใหญ่ 
ซิมซันลงเล่นให้อาร์เซนอลชุดใหญ่ครั้งแรกในนัดที่ชนะ เชฟฟิล ยูไนเต็ดในบอลถ้วยลีกคัพ 6-0 ลงมาเป็นตัวสำรองแทน นิโคลัส เบนเนอร์ในนาทีที่ 71และเขายิงประตูแรกให้กับทีมอาร์เซนอลชุดใหญ่ในบอลถ้วยลีกคัพนัดที่เจอ วีแกนเมื่อปี 2008 และเขาก็ลงเป็นตัวจริงในนัดนั้นด้วย    เขาเซ็นสัญญาใหม่กับอาร์เซนอลเมื่อปี 2008 แต่ถูกปล่อยให้เวส บรอมวิช อัลเบี้ยนยืมตัวไป เขายิงประตูแรกในพรีเมียร์ลีกในนัดที่ลงพบกับ ฮัลล์ ซิตี้ในปี2009

 ควีนส์พาร์ก เรนเจอร์ 
เดือนสิงหาคมในปี 2009 เขาถูกยืมตัวไปที่ควีนส์พาร์ก เรนเจอร์ทั้งฤดูกาล เขาลงเล่นให้ควีนส์พาร์ก เรนเจอร์ในนัดแรกที่บุกไปชนะ สคันธอป ยูไนเต็ด 1-0

 ฮัลล์ ซิตี้     
19 สิงหาคม ปี 2010 เขาเซ็นสัญญา 3 ปี กับสโมสรในแชมเปี้ยนชิพ ฮัลล์ ซิตี้ เขาลงเล่นนัดแรกในนัดที่พบกับวัตฟอร์ด เขายิง2ประตูให้กับทีมในนัดที่ชนะ บริสตอล ซิตี้ 2-0 เมื่อวันที่ 18 ธันวาคมปี 2010 หลังจากนั้นก็ถูกปล่อยตัวออกกลับมาที่ มิลวอลล์

ซิมซัน เซ็นสัญญาอีกครั้งกับ มิลวอร์เมื่อวันที่ 31 สิงหาคม 2011 เล่นให้กับมิลวอลล์จนถึง เดือน มกราคม ปี2012

 บุรีรัมย์ ยูไนเต็ด 
ปัจจุบัน เซ็นสัญญา ค้าแข้งกับ บุรีรัมย์ ยูไนเต็ด เป็นเวลา 2 ปี รับค่าเหนื่องราว 2 ล้านบาท ต่อเดือน สวนเสื้อหมายเลข 23 จะลงเล่นในฤดูกาล 2014 ถือว่ากลายเป็นนักเตะคนแรกในไทยพรีเมียร์ลีกที่จะมีค่าตัวแพงที่สุดในซีซั่น 2014
ต่อมาถูกสโมสรยกเลิกสัญญา
# พระเจ้าพูแห่งโชซ็อนโบราณ
พระเจ้าพู พระมหากษัตริย์เกาหลีสมัยอาณาจักรโชซ็อนโบราณ มีพระนามเต็มว่า พู โซเย ว็อนด็อก ชีมัน มูด็อก วัง เป็นพระราชโอรสในพระเจ้าทันกุน วังกยอม กับพระนางฮโยซ็อง ตระกูลยง (ภายหลังถูกสถาปนาเป็น พระนางโซย็อน พระราชชนนี) พระเจ้าพูเสด็จสวรรคตด้วยพระอาการพระหทัยวายเมื่อพระชนมายุ 31 พรรษา พระอนุชาได้ครองราชย์ต่อเป็นพระเจ้าชุนแห่งโชซ็อนโบราณ

 ราชตระกูล 
 พระราชินี 
 สมเด็จพระราชินีซ็อนฮเย ตระกูลฮัน แห่งอันซ็อง (พระนางคังซุน พระพันปีหลวง)

 พระสนม 
 พระสนมย็องแฮ ตระกูลซอแห่งชีแม
 พระสนมโยอิน ตระกูลมินแห่งชอมิน (ถูกปลดออกจากตำแหน่ง)

 พระราชธิดา 
 องค์หญิงยอฮึง ประสูติแต่สมเด็จพระราชินีซ็อนฮเย ตระกูลฮันแห่งอันซ็อง (พระนางคังซุน พระพันปีหลวง)
 องค์หญิงซ็อคย็อง  ประสูติแต่พระสนมย็องแฮ ตระกูลซอแห่งชีแม
# 5 จี
5G (เครือข่ายโทรศัพท์มือถือรุ่นหรือระบบไร้สายรุ่นที่ 5) เป็นเครือข่ายไร้สายที่ถูกพัฒนาและเริ่มใช้ในปี พ.ศ. 2561 เป็นต้นมา เทคโนโลยีพื้นฐานได้แก่คลื่นความถี่ (Millimeter wave bands 26, 28, 38, และ 60 GHz) มีประสิทธิภาพสูงสุดถึง 20 จิกะบิตต่อวินาที MIMO (Multiple Input Multiple Output - 64-256 antennas) ประสิทธิภาพสูงซึ่งเร็วกว่า 4G ถึง 10 เท่า  5G ย่านความถี่ต่ำและกลางใช้ความถี่ระหว่าง  600 MHz ถึง 6 GHz โดยเฉพาะระหว่าง 3.5-4.2 GHz

ในปี พ.ศ. 2560 หลายบริษัทต่างพัฒนาเทคโนโลยี 5G เช่น  Samsung, Intel, Qualcomm, Nokia, Huawei, Ericsson, ZTE และอื่น ๆ แม้ว่า 5G จะครอบคุลมทั่วโลกภายในปี 2563 เกาหลีใต้ได้เริ่มให้บริการเทคโนโลยีนี้ที่โอลิมปิกฤดูหนาว 2018 ในปี พ.ศ. 2561 Verizon วางแผนจะให้บริการ 5G FWA ใน 4 เมืองในสหรัฐ แซคราเมนโต แอลเอ อินเดียแนโพลิส และฮิวสตัน

ในประเทศไทย ปี พ.ศ. 2564 ถึงปี พ.ศ. 2565 ได้มีการพัฒนาโครงเครือข่าย 5G โทรคมนาคม โดย กสทช.(ประเทศไทย) ได้มีการอนุมัติการวางโครงเครือข่าย 5G หลังจากการประมูลคลื่นความถี่สำเร็จ และเริ่มเปิดทดสอบในปี พ.ศ. 2564 โดยบริษัท AWN หรือเครือข่าย AIS ได้มีการประกาศให้ผู้ใช้งานในประเทศไทยสามารถใช้งานบริการ 5G ได้แล้ว (AIS 5G) หลังจากนั้นบริษัท TRUE ก็ได้เริ่มให้ใช้บริการ 5G (TRUE 5G) ต่อมาทางบริษัท DTAC ก็ได้เปิดการใช้งาน 5G เช่นกัน (DTAC 5G)

 ความเป็นมาของ 5G 
การสือสารไร้สายรุ่นใหม่ ๆ มักปรากฏทุก ๆ 10 ปี นับจากครั้งแรกที่ระบบเครือข่าย 1G โดย Nordic Mobile Telephone ได้เป็นที่รู้จักกันในปี 1981 ต่อมาระบบเครือข่าย 2G ก็ได้เริ่มถูกใช้งานในปี 1992 ส่วนระบบเครือข่าย 3G ได้ปรากฏเป็นครั้งแรกเมื่อปี 2001 และระบบเครือข่าย 4G ที่ทำงานสอดคล้องกับระบบ IMT Advancedก็ได้รับมาตรฐานในปี 2012 เช่นกัน

การพัฒนาของมาตรฐาน 2G (GSM) และ 3G (IMT-2000 และ UMTS) ที่ใช้เวลาประมาณ 10 ปี จากจุดเริ่มต้นอย่างเป็นทางการของโครงการ  R & D  และการพัฒนาระบบเครือข่าย 4G เริ่มต้น ในปี 2001 หรือ 2002 เทคโนโลยีรุ่นก่อนที่เกิดขึ้นในตลาดไม่กี่ปีก่อนรุ่นมือถือใหม่เช่นระบบ Pre-3G  CDMAOne / IS95 ในสหรัฐอเมริกา ในปี 1995 และระบบ Pre-4G Mobile WiMAX ในภาคใต้ ของเกาหลี ปี 2006 และเป็นครั้งแรกที่ปล่อยสัญญาณ  LTE ในสแกนดิเนเวียเมื่อปี 2009
# ซำเหนือ
ซำเหนือ  เป็นชุมชนเมืองศูนย์กลางของเมืองซำเหนือ ซึ่งเป็นเมืองเอกของแขวงหัวพัน ประเทศลาว ตั้งอยู่กลางหุบเขาเขียวขจีและอุดมสมบูรณ์ มีความสูงจากน้ำทะเล 1,200 เมตร เป็นเมืองที่มีลักษณะงดงามทางธรรมชาติที่สวยงาม มีพื้นที่ป่าไม้มากมาย มีตลาดในเมืองยามเช้าซึ่งเป็นตลาดใหญ่ที่สุดในเมืองนี้ โดยจะมีชาวบ้าน ชาวค้าขาย ออกมาเดินซื้อของ และมีสินค้าให้เลือกมากมายเช่น อาหารสด อาหารแห้ง ของใช้จากประเทศจีน เวียดนาม และไทย ผ้าทอมือซึ่งเป็นสินค้าที่ขึ้นชื่อของลาวที่ส่งไปขายยังเมืองหลวงพระบางและกรุงเวียงจันทน์มีลวดลายที่ประณีตและสวยงามมาก

thumb|none|สิ่งก่อสร้างของเมืองซำเหนือ
# หม่อมเจ้าวินิตา รพีพัฒน์
หม่อมเจ้าวินิตา รพีพัฒน์ (ราชสกุลเดิม: กิติยากร; 2 ธันวาคม พ.ศ. 2456 - 6 มีนาคม พ.ศ. 2541) เป็นพระธิดาในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมลเมียด กิติยากร ณ อยุธยา

พระประวัติ
หม่อมเจ้าวินิตา รพีพัฒน์ (ราชสกุลเดิม กิติยากร) มีพระนามลำลองว่า ท่านหญิงแห้วอนุสรณ์ในงานพระราชทานเพลิงศพ ม.จ.ไกรสิงห์ วุฒิชัย ณ เมรุวัดธาตุทอง วันพุธ ที่ 23 มิถุนายน 2519. [ม.ป.ท.]: มงคลการพิมพ์; 2519. เป็นพระธิดาในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมลเมียด กิติยากร ณ อยุธยา (สกุลเดิม เปลี่ยนประยูร) เมื่อวันที่ 2 ธันวาคม พ.ศ. 2456 มีอนุชาและกนิษฐภคินีร่วมพระบิดามารดาเดียวกันรวม 2 องค์ คือ หม่อมเจ้าสุวินิต กิติยากร และหม่อมเจ้ากิติปปียา กิติยากร และมีพระพี่น้องร่วมพระบิดาเดียวกันอีก 22 องค์

หลังจากทรงสำเร็จการศึกษาชั้นประถมและมัธยมที่โรงเรียนราชินีแล้ว ได้เสกสมรสกับหม่อมเจ้าวิมวาทิตย์ รพีพัฒน์ มีโอรสเพียงคนเดียวคือ หม่อมราชวงศ์วิภากร รพีพัฒน์ ซึ่งสมรสกับวุฒิวิฑู วุฒิชัย (เดิม หม่อมเจ้าวุฒิวิฑู วุฒิชัย; พระธิดาในพระเจ้าบรมวงศ์เธอ กรมหลวงสิงหวิกรมเกรียงไกร กับหม่อมประพันธ์ วุฒิชัย ณ อยุธยา) ต่อมาได้หย่าขาดกัน และสมรสใหม่กับเย็นจิตต์ รพีพัฒน์ ณ อยุธยา (สกุลเดิม สัมมาพันธ์) มีบุตรธิดา 3 คน คือ หม่อมหลวงอิทธากร หม่อมหลวงนิภาพร และหม่อมหลวงปกรวิช รพีพัฒน์

ตั้งแต่เสกสมรสแล้ว หม่อมเจ้าวินิตา รพีพัฒน์ ทรงปฏิบัติองค์เป็นแม่บ้านแม่เรือน และมีพระสุขภาพดีมาโดยตลอด เพิ่งเริ่มมีพระอาการประชวรบ้างเล็กน้อยในบั้นปลายแห่งชันษา ซึ่งสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงห่วงใยยิ่ง มีพระราชเสาวนีย์ให้ส่งไปรับการตรวจรักษาที่โรงพยาบาล และทรงส่งแพทย์ไปตรวจเยี่ยมพระอาการเป็นระยะ ๆ จนวาระสุดท้าย 

หม่อมเจ้าวินิตา รพีพัฒน์ ได้ถึงชีพิตักษัยอย่างสงบด้วยพระอาการหทัยวาย ณ โรงพยาบาลวิชัยยุทธ กรุงเทพมหานคร เมื่อวันศุกร์ที่ 6 มีนาคม พ.ศ. 2541 รวมชันษาได้ 84 ปี 3 เดือน

การนี้ทรงพระกรุณาโปรดเกล้าฯ ให้รับการศพไว้ในพระบรมราชานุเคราะห์ และทรงบำเพ็ญพระราชกุศลพระราชทานเป็นลำดับมา ต่อมาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปในการพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อวันพุธที่ 18 มีนาคม พ.ศ. 2541ข่าวในพระราชสำนัก วันพุธที่ ๑๘ มีนาคม พุทธศักราช ๒๕๔๑

 เครื่องราชอิสริยาภรณ์
# หม่อมเจ้ากิติปปียา กิติยากร
หม่อมเจ้ากิติปปียา กิติยากร (6 ธันวาคม พ.ศ. 2466 – 25 พฤษภาคม พ.ศ. 2555) เป็นพระธิดาในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมละเมียด กิติยากร ณ อยุธยา

 พระประวัติ 
หม่อมเจ้ากิติปปียา กิติยากร มีพระนามลำลองว่า ท่านหญิงองุ่นอนุสรณ์ในงานพระราชทานเพลิงศพ ม.จ.ไกรสิงห์ วุฒิชัย ณ เมรุวัดธาตุทอง วันพุธ ที่ 23 มิถุนายน 2519. [ม.ป.ท.]: มงคลการพิมพ์; 2519. เป็นพระธิดาในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมละเมียด กิติยากร ณ อยุธยา (สกุลเดิม เปลี่ยนประยูร) เมื่อวันที่ 6 ธันวาคม พ.ศ. 2466 เป็นพระราชนัดดาในพระบาทสมเด็จพระจุลจอมเกล้าเจ้าอยู่หัว และเป็นพระปิตุจฉา (อาหญิง) องค์เล็กในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง

 เสกสมรส 
หม่อมเจ้ากิติปปียา กิติยากร เสกสมรสกับ หม่อมเจ้าจีริดนัย กิติยากร เชษฐาต่างมารดา มีโอรสหนึ่งคน คือ หม่อมราชวงศ์วงศ์ดนัย กิติยากร

 สิ้นชีพิตักษัย 
หม่อมเจ้ากิติปปียา กิติยากร สิ้นชีพิตักษัยด้วยโรคมะเร็งที่อันตะคุณ เมื่อวันที่ 25 พฤษภาคม พ.ศ. 2555 สิริชันษา  นับเป็นหม่อมเจ้าองค์สุดท้ายของราชสกุลกิติยากร ต่อมาวันที่ 26 พฤษภาคม พ.ศ. 2555 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จแทนพระองค์ไปในการพระราชทานน้ำหลวงสรงศพ ณ ศาลาสุวรรณวนิชกิจ วัดเทพศิรินทราวาสราชวรวิหาร การนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานหีบทองทึบประกอบศพ ฉัตรเบญจาตั้งประดับ ปี่ กลองชนะประโคมเวลาพระราชทานน้ำหลวงสรงศพ และรับศพอยู่ในพระบรมราชานุเคราะห์โดยตลอด มีพระพิธีธรรมสวดพระอภิธรรมเวลากลางคืน กำหนด 7 คืน ทั้งนี้สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถเสด็จแทนพระองค์ไปในการสวดพระอภิธรรมศพ มีพิธีพระราชทานเพลิงศพเมื่อวันที่ 3 กุมภาพันธ์ พ.ศ. 2556 ณ เมรุด้านใต้ วัดเทพศิรินทราวาสราชวรวิหาร
# หม่อมเจ้าสุวินิต กิติยากร
หม่อมเจ้าสุวินิต กิติยากร (4 มีนาคม พ.ศ. 2459 — 29 มีนาคม พ.ศ. 2523) เป็นพระโอรสในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมละเมียด กิติยากร ณ อยุธยา และเป็นพระสวามีในพระวรวงศ์เธอ พระองค์เจ้าสุทธสิริโสภา อดีตประธานกรรมการมูลนิธิร่วมจิตน้อมเกล้าเพื่อเยาวชน

พระประวัติ
หม่อมเจ้าสุวินิต กิติยากร มีพระนามลำลองว่า ท่านชายภู่อนุสรณ์ในงานพระราชทานเพลิงศพ ม.จ.ไกรสิงห์ วุฒิชัย ณ เมรุวัดธาตุทอง วันพุธ ที่ 23 มิถุนายน 2519. [ม.ป.ท.]: มงคลการพิมพ์; 2519. เป็นพระโอรสในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมละเมียด (สกุลเดิม เปลี่ยนประยูร) เมื่อวันที่ 4 มีนาคม พ.ศ. 2458 เป็นพระราชนัดดาในพระบาทสมเด็จพระจุลจอมเกล้าเจ้าอยู่หัว

หม่อมเจ้าสุวินิต สำเร็จการศึกษาจากโรงเรียนเซ็นต์คาเบรียล จากนั้นได้เสด็จไปศึกษาต่อยังประเทศอังกฤษในระดับชั้นมัธยมศึกษา ที่ Cheltenham College จากนั้นทรงสำเร็จการศึกษาระดับปริญญาตรีสาขาวิศวกรรมไฟฟ้า จากมหาวิทยาลัยเบอร์มิงแฮม 

หลังจากสำเร็จการศึกษาแล้วได้เสด็จกลับมารับราชการเป็นนายช่างโยธา ประจำกรมโยธาเทศบาล ในสมัยที่กรมโยธาฯ ได้คุมการไฟฟ้าส่วนภูมิภาค ในฐานะนายช่างควบคุมการก่อสร้างโรงไฟฟ้าทั่วประเทศในสมัยสงครามโลกครั้งที่สอง จากนั้นได้ลาออกจากราชการมาประกอบธุรกิจเอกชน และดำรงตำแหน่งผู้ช่วยผู้จัดการโรงแรมรัตนโกสินทร์

หม่อมเจ้าสุวินิต กิติยากร เสกสมรสกับพระวรวงศ์เธอ พระองค์เจ้าสุทธสิริโสภา (16 ธันวาคม พ.ศ. 2464 — 2 กุมภาพันธ์ พ.ศ. 2541; พระธิดาในสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย ประสูติแต่หม่อมลออ) อดีตประธานกรรมการมูลนิธิร่วมจิตน้อมเกล้าเพื่อเยาวชน มีธิดา 2 คนคือ 
 หม่อมราชวงศ์สุนิดา กิติยากร (เกิด 10 มีนาคม พ.ศ. 2487) อดีตบรรณาธิการข่าวสังคมของบางกอกโพสต์และบางกอกเวิลด์ สมรสและหย่ากับสีหชาติ บุณยรัตพันธุ์ มีธิดาคนเดียวคือ สุชาดา ภิรมย์ภักดี
 หม่อมราชวงศ์เสาวนิต กิติยากร (22 มีนาคม พ.ศ. 2493 — 15 เมษายน พ.ศ. 2515) เสียชีวิตด้วยอุบัติเหตุทางรถยนต์

หม่อมเจ้าสุวินิต กิติยากร สิ้นชีพิตักษัยเมื่อวันที่ 29 มีนาคม พ.ศ. 2523 สิริชันษา 65 ปี

 พงศาวลี

</center>
# โปรโตไทป์ 2
โปรโตไทป์ 2  เป็นวิดีโอเกมประเภทแอกชั่นผจญภัยโอเพนเวิลด์ ที่พัฒนาโดย Radical Entertainment และจัดจำหน่ายโดย Activision โดยวางจำหน่ายในวันที่ 24 เมษายน ค.ศ. 2012 สำหรับเครื่องเล่นเพลย์สเตชัน 3 และเอกซ์บอกซ์ 360 ,ในทวีปอเมริกาเหนือในวันที่ 24 กรกฎาคม ค.ศ. 2012 และทวีปยุโรปในวันที่ 27 กรกฎาคม ค.ศ. 2012 สำหรับไมโครซอฟท์ วินโดวส์ โดยเป็นภาคต่อจากโปรโตไทป์ ในปี ค.ศ. 2009
# หม่อมเจ้าจรูญฤทธิเดช ชยางกูร
หม่อมเจ้าจรูญฤทธิเดช ชยางกูร (ประสูติ 10 มกราคม พ.ศ. 2476) เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมแหวนศุลี ชยางกูร ณ อยุธยา เป็นพระราชนัดดาในพระบาทสมเด็จพระจอมเกล้าเจ้าอยู่หัว ที่มีพระชนม์ชีพอยู่เป็นองค์สุดท้าย และเป็นหม่อมเจ้าที่มีชันษาสูงสุดในปัจจุบัน

พระประวัติ
หม่อมเจ้าจรูญฤทธิเดชเป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมแหวนศุลี ชยางกูร ณ อยุธยา (สกุลเดิม บุญยมาลิก; บุตรีหลวงพิทักษ์นันทนาการ) เมื่อวันที่ 10 มกราคม พ.ศ. 2475 (แบบสากลคือ พ.ศ. 2476) และเป็นพระราชนัดดาในพระบาทสมเด็จพระจอมเกล้าเจ้าอยู่หัว

หม่อมเจ้าจรูญฤทธิเดชมีโสทรเชษฐภาดาและโสทรเชษฐภคินีรวมสององค์ คือ หม่อมเจ้าเวียงวัฒนา ชยางกูร และหม่อมเจ้าอุทัยเที่ยง ชยางกูร

หม่อมเจ้าจรูญฤทธิเดชเริ่มทรงงานที่บริษัทเมืองไทยประกันชีวิต ต่อมาในปี พ.ศ. 2510 จึงมาทรงงานในสังกัดกองก่อสร้างและบูรณะ สำนักการโยธา เทศบาลนครกรุงเทพ (กรุงเทพมหานคร) จนเกษียณอายุ

 กรณียกิจ 
หม่อมเจ้าจรูญฤทธิเดช ชยางกูร ทรงปฏิบัติกรณียกิจต่าง ๆ เช่น
 เสด็จเป็นเจ้าภาพร่วมกับสมาชิกราชสกุลชยางกูร ในการบำเพ็ญพระกุศลสวดพระอภิธรรมพระศพ สมเด็จพระสังฆราชเจ้า กรมหลวงวชิรญาณสังวร ณ ตำหนักเพ็ชร วัดบวรนิเวศราชวรวิหาร เมื่อวันที่ 2 สิงหาคม พ.ศ. 2558
 เสด็จเป็นเจ้าภาพร่วมกับหม่อมเจ้าเวียงวัฒนา ชยางกูร, หม่อมเจ้าอุทัยเที่ยง ชยางกูร และหม่อมจรุงใจ ชยางกูร ณ อยุธยา ในการบำเพ็ญพระกุศลถวายพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระที่นั่งดุสิตมหาปราสาท ในพระบรมมหาราชวัง เมื่อวันที่ 9 ธันวาคม พ.ศ. 2559
 เสด็จพร้อมด้วย หม่อมเจ้าเวียงวัฒนา ชยางกูร, หม่อมเจ้าอุทัยเที่ยง ชยางกูร และหม่อมจรุงใจ ชยางกูร ณ อยุธยา ไปทรงเยี่ยมชมงานอุ่นไอรักคลายความหนาว "สายน้ำแห่งรัตนโกสินทร์" ซึ่งพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้จัดขึ้น ณ พระลานพระราชวังดุสิต และสนามเสือป่า เมื่อวันที่ 12 มกราคม พ.ศ. 2562
 เสด็จแทนพระองค์ไปทรงบำเพ็ญพระราชกุศลถวายเครื่องสังฆทาน ผ้าไตร และเครื่องไทยธรรม พระราชทานแก่พระครูวรกิจธำรง เจ้าอาวาสวัดตึก จังหวัดนนทบุรี  เมื่อวันที่ 10 กันยายน พ.ศ. 2562

ทั้งนี้ พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้พลอากาศเอกสุบิน ชิวปรีชา กรมวังผู้ใหญ่ประจำพระองค์ อัญเชิญพวงมาลัยและกระเช้าพระราชทานไปทูลถวาย หม่อมเจ้าเวียงวัฒนา ชยางกูร, หม่อมเจ้าอุทัยเที่ยง ชยางกูร และหม่อมเจ้าจรูญฤทธิเดช ชยางกูร เนื่องในโอกาสวันขึ้นปีใหม่ เมื่อวันที่ 4 มกราคม พ.ศ. 2562

 ครอบครัว 
หม่อมเจ้าจรูญฤทธิเดช ชยางกูร เสกสมรสกับหม่อมจรุงใจ ชยางกูร ณ อยุธยา มีธิดาสามคน ได้แก่

 หม่อมราชวงศ์ชฎาทิพย์ ชยางกูร
 หม่อมราชวงศ์มาลาทิพย์ ใหญ่ไล้บาง สมรสกับพันตำรวจโทภิญโญ ใหญ่ไล้บาง มีบุตรสามคน ได้แก่
 พันตรี นายแพทย์อภิรมย์ ใหญ่ไล้บาง นายแพทย์ประจำโรงพยาบาลค่ายสมเด็จพระนเรศวรมหาราช
 ฤทธิไชย ใหญ่ไล้บาง
 กันตวัฒน์ ใหญ่ไล้บาง
 หม่อมราชวงศ์จุฑาทิพย์ ชยางกูร สมรสกับสุวัชชัย ปานพิพัฒน์ มีธิดาหนึ่งคน คือ
 อนัตตา ปานพิพัฒน์

เกียรติยศ

 พงศาวลี
# เดอรัม
เดอรัม (พจนานุกรมออกซฟอร์ด) เป็นเมืองเล็ก ๆ ทางตะวันออกเฉียงเหนือของอังกฤษ เป็นเมืองหลวงของมณฑลเดอรัม อยู่ห่างจากเมืองนิวคาสเซิลอะพอนไทน์ลงมาทางใต้ประมาณ 25 กม. ตั้งอยู่บนแม่น้ำเวียร์ (River Wear) ซึ่งไหลล้อมรอบเมืองทั้งสามด้าน

เดอรัมเป็นที่รู้จักกันดีจากอาสนวิหารเดอรัมและปราสาทแบบนอร์มันที่ตั้งอยู่ในเมือง ซึ่งยูเนสโกประกาศให้เป็นมรดกโลก และมหาวิทยาลัยเดอรัม ซึ่งเป็นมหาวิทยาลัยที่เก่าแก่เป็นอันดับสามของอังกฤษ (อันดับ 1 คือมหาวิทยาลัยออกซฟอร์ด และอันดับ 2 คือมหาวิทยาลัยเคมบริดจ์)

 ชื่อ 
คำว่า “เดอรัม” มาจากคำว่า “dun” ของภาษาอังกฤษเก่า ซึ่งแปลว่าเนินและภาษานอร์สโบราณ “holme” ที่แปลว่าเกาะSurtees, R. (1816) History and Antiquities of the County Palatine of Durham (Classical County Histories)  บาทหลวงแห่งเดอรัมใช้ภาษาละตินแปลงของชื่อเมืองในการลงนามที่ลงเป็น T“N. “Dunelm”” บ้างก็ว่ามาจากตำนาน “Dun Cow” และหญิงรีดนมที่นำพระที่แบกร่างของนักบุญคัธเบิร์ต (Saint Cuthbert) จากลินดิสฟาร์น (Lindisfarne) ไปยังที่ที่เป็นที่ตั้งเมืองในปัจจุบันในปี ค.ศ. 995 Liddy, Christian D. (2008) The Bishopric of Durham in the Late Middle Ages: Lordship, Community and the Cult of St. Cuthbert เชื่อกันว่าซอยดันคาวว์เป็นถนนสายแรกของเดอรัม อยู่ทางตะวันออกของมหาวิทยาลัยเดอรัม และทราบได้จากชื่อที่แกะไว้บนหินทางด้านใต้ของอาสนวิหาร เดอรัมมีชื่อแตกต่างกันไปในประวัติศาสตร์ บ้างก็ว่าเดิมมาจากภาษานอร์ดิค “Dun Holm” ต่อมาเปลี่ยนไปเป็น “Duresme” โดยชาวนอร์มัน และรู้จักกันในชื่อภาษาละตินว่า “Dunelm” ชื่อ “Durham” ที่ใช้ในปัจจุบันมาใช้กันในภายหลัง นักประวัติศาสตร์ โรเบิร์ต เซอร์ทีส์ (Robert Surtees) ลำดับการเปลี่ยนชื่อในหนังสือ “History and Antiquities of the County Palatine of Durham” แต่ก็กล่าวว่าเป็นไปได้ยากที่จะทราบว่าชื่อที่ใช้ในปัจจุบันเริ่มขึ้นเมื่อใด
# สโมสรวอลเลย์บอลชลบุรี
สโมสรวอลเลย์บอลชลบุรี หรือชื่อเดิม สโมสรชลบุรี-อี.เทค-แอร์ฟอร์ซ เป็นสโมสรวอลเลย์บอลอาชีพในประเทศไทย ตั้งอยู่ที่จังหวัดชลบุรี โดยทีมนี้เข้าแข่งขันในวอลเลย์บอลไทยแลนด์ลีก และมีสราญจิต เจริญสุข เป็นหัวหน้าทีมคนปัจจุบันทวงแค้น! ชลบุรีอัดโคราชยับ 3-1 ชูถ้วยแชมป์ตบซูเปอร์ลีก

ในฤดูกาล 2016–17 สโมสรวอลเลย์บอลชลบุรีได้โอนสิทธิ์การเข้าร่วมการแข่งขันให้กับสโมสรวอลเลย์บอลแอร์ฟอร์ซ

 ประวัติสโมสร 
สโมสรชลบุรี-อี.เทค-แอร์ฟอร์ซ ก่อต่อเมื่อปี 2553 โดยทีมงาน อี.เทค เป็นผู้ริเริ่มงาน ซึ่งเป็นวิทยาลัย อี.เทค ที่มีนักศึกษามากกว่า 10,000 คน ปัจจุบันสโมสรฯ ร่วมงานกับชมรมวอลเลย์บอลทหารอากาศ และได้รับการสนับสนุนจาก พณฯ ท่านสนธยา คุณปลื้ม และ ท่านวิทยา คุณปลื้ม ในการสนับสนุนและหางบประมาณมาใช้เพื่อดำเนินการของสโมสรฯซึ่ง บุคลากรส่วนใหญ่ของสโมสรฯ เป็นอาจารย์ที่ วิทยาลัย อี.เทค ทำงานระบบเอกชนสามารถตรวจสอบได้ทุกส่วนงาน สโมสรฯ ส่งทีมเข้าแข่งขันวอลเลย์บอลอาชีพ ไทยแลนด์ลีก มาตั้งแต่ปี 2553 หรือครั้งที่ 5

 เกียรติประวัติและผลงาน 
วอลเลย์บอลไทยแลนด์ลีก 
 16px ชนะเลิศ (2): 2010-11, 2011-12
 ไฟล์:Med 2.png รองชนะเลิศ (3): 2009-10, 2013-14, 2014-15
 ไฟล์:Med 3.png อันดับ 3 (2): 2012-13, 2015-16

วอลเลย์บอลไทยเดนมาร์คซูเปอร์ลีก 
 16px ชนะเลิศ (2): 2014, 2015
 ไฟล์:Med 2.png รองชนะเลิศ (1): 2016

 ผลการแข่งขันลีก 
ลีกอันดับที่จำนวนทีมแมตช์ชนะแพ้ไทยแลนด์ลีกฤดูกาล 2009–10รองชนะเลิศ  8  14  –  –ฤดูกาล 2010–11ชนะเลิศ  8  14  –  –ฤดูกาล 2011–12ชนะเลิศ  8  14  13  1ฤดูกาล 2012–13 3  8  14  –  –ฤดูกาล 2013–14รองชนะเลิศ  8  14  12  2ฤดูกาล 2014–15รองชนะเลิศ  8  14  12  2ฤดูกาล 2015–16 3  8  14  12  2

 อดีตผู้เล่น 

 กิตติคุณ ศรีอุทธวงศ์
 กิตติเกษม แคนทอง
 กิตติศักดิ์ แสงสี
 กร นันบุญ
 กฤษฎา นิลไสว
 คณิต ศิลปศร
 จิรายุ รักษาแก้ว
 ชนากานต์ คูณมี
 ฉัตรมงคล ประเกตุแก้ว
 ธีรภัทร วงศ์สกุล
 นัฐพงษ์ เกศาพันธ์
 ประสิทธิ์ พิลาดวง
 ปิยะราช สุขปื้อ
 ปิยะรัฐ ตุ้นทัพไทย
 พงศกร ประสาร
 พิษณุ หารคำตัน
 พลวัฒน์ นิตย์คำหาญ
 ภูสิทธิ โพธิ์นรินทร์
 ยศพล วัฒนะ

 ภูวพล โสภาพล
 มาวิน มณีวงษ์
 ศรันย์ จารวัฒน์
 สนั่น นันทยานนท์
 สันติ สมสุข
 สราญจิต เจริญสุข
 วีรศักดิ์ เปรมสังข์
 ‎อดิพงษ์ ผลภิญโญ
 อนันต์ อนุรักษ์
 อนุชิต ภักดีแก้ว
 อมร คงบุญ
 อาทิตย์ แก้วอ่อนใส
 อานนท์ จายไธสง

 ปาโบล เฟร์นันดู

 อ่อง ทู
 โจว์ โจว์ ทุย

 ผู้สนับสนุน 
 เอส โคล่า
# โจ แจ็กสัน (ผู้จัดการ)
โจเซฟ วอลเตอร์ "โจ" แจ็กสัน  เกิดเมื่อวันที่ 26 กรกฎาคม ค.ศ. 1928 - 27 มิถุนายน ค.ศ. 2018 เป็นผู้จัดการความสามารถพิเศษ และเป็นบิดาของราชาเพลงป็อบไมเคิล แจ็กสัน ,นักร้องเจเน็ต แจ็กสัน และเดอะแจ็กสันไฟฟ์

บุตร
แจ็กสันมีบุตรกับภรรยาแคทธีริน สครูส์ด้วยกัน 10 คน 
มอรีน เรย์ลเลตต์ "เร็บบี้" แจ็กสัน (เกิด 29 พฤษภาคม ค.ศ. 1950)
ซิกมันด์ แอ็สโค "แจ็กกี้" แจ็กสัน (เกิด 4 พฤษภาคม ค.ศ. 1951)
โทเรียโน อดาเรียล "ทีโน" แจ็กสัน (เกิด 15 ตุลาคม ค.ศ. 1953)
เจอร์เมน ลา จาว์น แจ็กสัน (เกิด 11 ธันวาคม ค.ศ. 1954)
ลา โทยา อีวอนน์ แจ็กสัน (เกิด 29 พฤษภาคม ค.ศ. 1956)
บรานดอน แจ็กสัน (12 มีนาคม ค.ศ. 1957 - เสียชีวิตในวันเกิด)
มาร์ลอน เดวิด แจ็กสัน (เกิด 12 มีนาคม ค.ศ. 1957)
ไมเคิล โจเซฟ แจ็กสัน (29 สิงหาคม ค.ศ. 1958 – 25 มิถุนายน ค.ศ. 2009)
สตีเวน แรนดอลล์ "แรนดี" แจ็กสัน (เกิด 29 ตุลาคม ค.ศ. 1961)
เจเน็ต ดามิตา โจ แจ็กสัน (เกิด 16 พฤษภาคม ค.ศ. 1966)

แจ็คสันยังมีลูกสาวอีกคนหนึ่งที่เกิดในวันที่ 30 สิงหาคม ค.ศ.1974 ชื่อ โจช์ 'วอนน' แจ็คสัน ในขณะที่เขามีความสัมพันธ์ในตอนอายุ 25 ปีกับผู้หญิงคนหนึ่งชื่อเชอริล เทอร์เรลล์http://www.telegraph.co.uk/culture/music/michael-jackson/6185704/Michael-Jacksons-secret-sister-JohVonnie-Jackson-says-she-was-rejected.html
# ไอโซโทปของแฟรนเซียม
แฟรนเซียม (Fr) ไม่มีไอโซโทปที่เสถียรทำให้มวลอะตอมของแฟรนเซียมไม่มีค่าที่คงตัว ไอโซโทปของแฟรนเซียมที่เสถียรที่สุดคือ 223Fr ด้วยครึ่งชีวิต 22 นาที ซึ่งไอโซโทปนี้ได้จากการสลายตัวของ 235U ส่วนไอโซโทปธรรมชาติอื่นๆ คือ 221Fr
 ตาราง 
 สัญลักษณ์นิวไคลด์ ชื่อดั้งเดิม Z(p) N(n)  มวลของไอโซโทป (u)  ครึ่งชีวิต รูปแบบการสลายตัว(s)Abbreviations:CD: Cluster decayIT: Isomeric transition ไอโซโทปลูกสาว(s) nuclearspin representativeisotopiccomposition(mole fraction) range of naturalvariation(mole fraction) พลังงานกระตุ้น 199Fr 87 112 199.00726(4) 16(7) ms 1/2+# 200Fr 87 113 200.00657(8) 24(10) ms α 196At 3+# 200mFr 60(110) keV650(210) ms α 196At10-# IT (rare) 200Fr201Fr 87 114201.00386(8)67(3) ms α (99%) 197At(9/2-) β+ (1%) 201Rn202Fr 87 115202.00337(5)290(30) ms α (97%) 198At(3+) β+ (3%) 202Rn 202mFr 330(90)# keV340(40) ms α (97%) 198At(10-) β+ (3%) 202Rn203Fr 87 116203.000925(17)0.55(2) s α (95%) 199At(9/2-)# β+ (5%) 203Rn204Fr 87 117204.000653(26)1.7(3) s α (96%) 200At(3+) β+ (4%) 204Rn 204m1Fr 50(4) keV2.6(3) s α (90%) 200At(7+) β+ (10%) 204Rn 204m2Fr  326(4) keV 1.7(6) s (10-)  205Fr 87 118204.998594(8)3.80(3) s α (99%) 201At(9/2-) β+ (1%) 205Rn206Fr 87 119205.99867(3)~16 s β+ (58%) 206Rn(2+,3+) α (42%) 202At 206m1Fr  190(40) keV 15.9(1) s (7+)   206m2Fr 730(40) keV 700(100) ms (10-)207Fr 87 120206.99695(5)14.8(1) s α (95%) 203At9/2- β+ (5%) 207Rn208Fr 87 121207.99714(5)59.1(3) s α (90%) 204At7+ β+ (10%) 208Rn209Fr 87 122208.995954(16)50.0(3) s α (89%) 205At9/2- β+ (11%) 209Rn210Fr 87 123209.996408(24)3.18(6) min α (60%) 206At6+ β+ (40%) 210Rn211Fr 87 124210.995537(23)3.10(2) min α (80%) 207At9/2- β+ (20%) 211Rn212Fr 87 125211.996202(28)20.0(6) min β+ (57%) 212Rn5+ α (43%) 208At213Fr 87 126212.996189(8)34.6(3) s α (99.45%) 209At9/2- β+ (.55%) 213Rn 214Fr 87 127 213.998971(9) 5.0(2) ms α 210At (1-) 214m1Fr 123(6) keV 3.35(5) ms α 210At (8-) 214m2Fr 638(6) keV 103(4) ns (11+) 214m3Fr 6477+Y keV 108(7) ns (33+) 215Fr 87 128 215.000341(8) 86(5) ns α 211At 9/2-216Fr 87 129216.003198(15)0.70(2) µs α 212At(1-) β+ (2×10−7%) 216Rn 217Fr 87 130 217.004632(7) 16.8(19) µs α 213At 9/2- 218Fr 87 131 218.007578(5) 1.0(6) ms α 214At 1- 218m1Fr 86(4) keV22.0(5) ms α 214At IT (rare) 218Fr 218m2Fr 200(150)# keV high 219Fr 87 132 219.009252(8) 20(2) ms α 215At 9/2-220Fr 87 133220.012327(4)27.4(3) s α (99.65%) 216At1+ β- (.35%) 220Ra221Fr 87 134221.014255(5)4.9(2) min α (99.9%) 217At5/2-TraceIntermediate decay product of 237Np β- (.1%) 221Ra CD (8.79×−11%) 207Tl14C 222Fr 87 135 222.017552(23) 14.2(3) min β- 222Ra 2-223Frแอกทิเนียม K 87 136223.0197359(26)22.00(7) min β- (99.99%) 223Ra3/2(-)TraceIntermediate decay product of 235U α (.006%) 219At 224Fr 87 137 224.02325(5) 3.33(10) min β- 224Ra 1- 225Fr 87 138 225.02557(3) 4.0(2) min β- 225Ra 3/2- 226Fr 87 139 226.02939(11) 49(1) s β- 226Ra 1- 227Fr 87 140 227.03184(11) 2.47(3) min β- 227Ra 1/2+ 228Fr 87 141 228.03573(22)# 38(1) s β- 228Ra 2- 229Fr 87 142 229.03845(4) 50.2(4) s β- 229Ra (1/2+)# 230Fr 87 143 230.04251(48)# 19.1(5) s β- 230Ra 231Fr 87 144 231.04544(50)# 17.6(6) s β- 231Ra (1/2+)# 232Fr 87 145 232.04977(69)# 5(1) s β- 232Ra

 รายการอ้างอิง
# วิลล์ยูบีแดร์
วิลล์ยูบีแดร์  เป็นเพลงของนักร้องชาวอเมริกัน ไมเคิล แจ็กสัน โดยได้วางจำหน่ายในวันที่ 28 มิถุนายน ค.ศ. 1993 โดยค่ายเพลงอีพิก เป็นซิงเกิลที่ 8 จากอัลบั้มปี ค.ศ. 1991 Dangerous เพลงนี้เคยใช้เป็นเพลงประกอบภาพยนตร์เรื่อง Free Willy 

ซิงเกิลนี้ประสบความสำเร็จมากขึ้นในสหรัฐอเมริกา ซึ่งมียอดขายได้กว่า 500,000 ชุดและจัดอันดับที่ 10 ในเวลา 6 สัปดาห์ ต่อมาซิงเกิลนี้มียอดขาย 1,600,000 ชุดทั่วโลก

รายชื่อเพลง
 CD single and 12":
 "Will You Be There" (edit) – 5:22
 "Man in the Mirror" – 5:20
 "Girlfriend" – 3:04
 "Will You Be There" (album version) – 7:40

 CD promo:
 "Will You Be There" (radio edit) – 3:40

 7" and cassette:
 "Will You Be There" (radio edit) – 3:40
 "Will You Be There" (instrumental) – 3:40

 3-inch:
 "Will You Be There" (radio edit) – 3:40
 "Girlfriend" – 3:04

อันดับเพลง

อันดับสูงสุด
สถิติ (1993)อันดับสูงสุด ชาร์ตซิงเกิลแห่งออสเตรเลีย58 ชาร์ตซิงเกิลแห่งออสเตรีย10 ชาร์ตซิงเกิลแห่งแคนาดา3 ชาร์ตซิงเกิลแห่งเนเธอร์แลนด์3 ซิงเกิลฮอต 100 แห่งยุโรป3 ชาร์ตซิงเกิลแห่งฝรั่งเศส29ชาร์ตซิงเกิลแห่งเยอรมนี12ชาร์ตซิงเกิลแห่งไอซ์แลนด์3ชาร์ตซิงเกิลแห่ง RIANZ ของนิวซีแลนด์2ชาร์ตซิงเกิลแห่งสวิตเซอร์แลนด์11 ชาร์ตซิงเกิลแห่งสหราชอาณาจักร8US บิลบอร์ด ฮอต 1007US บิลบอร์ด Pop Songs3US บิลบอร์ด Hot R&B/Hip-Hop Songs53US บิลบอร์ด Adult Contemporary5สถิติ (2009)อันดับสูงสุดชาร์ตซิงเกิลแห่งออสเตรเลีย42ชาร์ตซิงเกิลแห่งออสเตรีย21 ชาร์ตซิงเกิลแห่งเดนมาร์ก14ชาร์ตซิงเกิลแห่งเยอรมนี26ชาร์ตซิงเกิลแห่งนิวซีแลนด์29ชาร์ตซิงเกิลแห่งสวีเดน22ชาร์ตซิงเกิลแห่งสวิตเซอร์แลนด์3ชาร์ตซิงเกิลแห่งสหราชอาณาจักร51US บิลบอร์ด Digital Songs[ U.S. Billboard Hot Digital Songs]10

สถิติสิ้นปี
สถิติสิ้นปี (1993)อันดับU.S. บิลบอร์ด ฮอต 10047